pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.แรงงาน ผุดโครงการช่วย SME เตรียมเสนอครม. หลังที่ประชุมศบศ. มีมติเห็นชอบ
วันศุกร์ที่ 8 ตุลาคม 2564
รมว.แรงงาน ผุดโครงการช่วย SME เตรียมเสนอครม. หลังที่ประชุมศบศ. มีมติเห็นชอบ
กระทรวงแรงงาน เตรียมโครงการส่งเสริมและรักษาระดับการจ้างงานในธุรกิจ SMEs ช่วยอุดหนุนค่าจ้าง หัวละ 3,000 บาท 3 เดือน พ.ย. 64 - ม.ค. 65
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) ครั้งที่ 4/2564 ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน เห็นชอบหลักการโครงการส่งเสริมและรักษาระดับการจ้างงานในธุรกิจ SMEs โดยมีเป้าหมายช่วยเหลือผู้ประกอบการ ในการส่งเสริมและรักษาการจ้างงาน ตลอดจนสร้างความแข็งแรงให้แก่ธุรกิจ ตามนโยบายและมาตรการช่วยเหลือ SMEs ของรัฐบาลภายใต้การนําของพล.อ. ประยุทธ์ จันทร์โอชา นายกรัฐมนตรี และพล.อ. ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงาน โดยลดภาระต้นทุน เพิ่มสภาพคล่องให้ SMEs สามารถประคับประคองธุรกิจผ่านพ้นช่วงวิกฤติโควิด -19 ได้ ซึ่งคาดว่าจะช่วยรักษาการจ้างงานในสถานประกอบการขนาดเล็ก-กลางได้ถึง 394,621 แห่ง อุดหนุนค่าจ้างผู้ประกันตนสัญชาติไทยได้ 4,034,590 คน ส่งเสริมการจ้างงานใหม่ ในเดือนที่ 2 และ 3 สูงสุด 201,730 ราย
“สําหรับคุณสมบัติผู้เข้าร่วมโครงการฯ ต้องเป็นนายจ้างภาคเอกชนในฐานข้อมูลประกันสังคม (สถานะ Active ในฐานทะเบียนประกันสังคม) ที่มีลูกจ้างรวมทุกสาขาไม่เกิน 200 คน ณ วันที่ 16 ตุลาคม พ.ศ. 2564 โดยรัฐจะอุดหนุนการส่งเสริมและรักษาการจ้างงานเฉพาะลูกจ้างสัญชาติไทย เพื่อเข้าร่วมโครงการในเดือนตุลาคม 2564 และรับเงินอุดหนุนในเดือนพฤศจิกายน 2564 -มกราคม 2565 โดยรัฐบาลจะจ่ายเงินอุดหนุนให้แก่นายจ้างเพื่อรักษาการจ้างงานในอัตรา 3,000 บาทต่อลูกจ้างสัญชาติไทย 1 คนต่อเดือน เป็นระยะเวลา 3 เดือน โดยจะจ่ายเงินอุดหนุนทุกวันทําการสุดท้ายของเดือน ทั้งนี้ นายจ้างจะต้องรักษาระดับการจ้างงานไม่ต่ํากว่าร้อยละ 95 ในระหว่างเข้าร่วมโครงการฯ หากไม่สามารถรักษาระดับการจ้างงานให้ไม่ต่ํากว่าร้อยละ 95 จะไม่ได้รับเงินอุดหนุนในเดือนนั้น ซึ่งกรณีนายจ้างมีการจ้างงานเพิ่มขึ้นจากยอดการจ้างงาน ณ วันเริ่มโครงการ จะได้รับเงินอุดหนุนเพิ่มตามจํานวนการจ้างงานจริงไม่เกินร้อยละ 5 โดยนายจ้างจะต้องจ่ายค่าจ้างไม่ต่ํากว่าอัตราค่าจ้างขั้นต่ําของแต่ละจังหวัดตามประกาศคณะกรรมการค่าจ้างฯ”รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า ขณะนี้กรมการจัดหางานอยู่ระหว่างจัดทําระบบลงทะเบียน และกําหนดหลักเกณฑ์ต่างๆเพื่อเตรียมพร้อมเสนอต่อครม. ซึ่งหากครม.มีมติเห็นชอบตามที่กระทรวงแรงงานเสนอกรมการจัดหางานจะเปิดให้นายจ้างที่ต้องการเข้าร่วมโครงการ ลงทะเบียนยืนยันการเข้าร่วมโครงการทางระบบออนไลน์ พร้อมแนบเอกสารที่กําหนด โดยไม่ต้องเดินทางมาติดต่อที่สํานักงาน
รัฐบาลไทย-ข่าวทำเนียบรัฐบาล-สร้างความเชื่อมั่นด้านการเกษตรของไทย
วันอังคารที่ 28 กันยายน 2564
สร้างความเชื่อมั่นด้านการเกษตรของไทย
กระทรวงเกษตรฯ หารือสภาธุรกิจสหภาพยุโรป-อาเซียน สร้างความเชื่อมั่นด้านการเกษตรของไทย
นายนราพัฒน์แก้วทองผู้ช่วยรัฐมนตรีประจํากระทรวงเกษตรและสหกรณ์ได้รับมอบหมายจากรัฐมนตรีว่าการกระทรวงเกษตรและสหกรณ์ให้หารือร่วมกับนายคริส ฮัมฟรีย์(Mr. Christ Humphrey)กรรมการบริหารสภาธุรกิจสหภาพยุโรป-อาเซียน(EU-ASEAN Business Council: EU-ABC)นายแจนอิริคสัน(Mr.Jan Erikson)ประธานหอการค้ายุโรปในประเทศไทย(The European Association for Business and Commerce: EABC)และนักธุรกิจของสหภาพยุโรปผ่านระบบการประชุมทางไกลออนไลน์ณห้องประชุมกระทรวงเกษตรและสหกรณ์135โดยมีประเด็นหารือที่สําคัญอาทิการสนับสนุนและพัฒนาเศรษฐกิจฐานรากความยั่งยืนในการทําการเกษตรและเกษตรกรรมการเพิ่มประสิทธิภาพการผลิตสาขาเกษตรการสนับสนุนเกษตรกรในการเข้าถึงนวัตกรรมเพื่อเพิ่มประสิทธิภาพในการผลิตเกษตรที่ทันสมัยและความสามารถในการแข่งขันของประเทศไทยหลังการฟื้นตัวจากCOVID-19ความยั่งยืนและการใช้เทคโนโลยีแนวปฏิบัติที่ดีของประเทศไทยเพื่อป้องกันCOVID-19ในการผลิตอาหารเพื่อการส่งออกการประกันพืชผลแบบหลากหลายตลอดจนแนวโน้มอาหารในอนาคตเป็นต้น
สําหรับสหภาพยุโรปเป็นคู่ค้าที่สําคัญของประเทศไทยโดยเฉพาะด้านการเกษตรซึ่งการหารือในวันนี้จะสร้างความเชื่อมั่นในด้านการเกษตรให้แก่นักธุรกิจของสหภาพยุโรปยิ่งขึ้นและกระทรวงเกษตรฯพร้อมให้ความร่วมกับEU-ABCเพื่อผลักดันความร่วมมือและความสัมพันธ์ด้านการเกษตรระหว่างภาครัฐของประเทศไทยและภาคเอกชนของสหภาพยุโรปให้เป็นรูปธรรมต่อไป
รัฐบาลไทย-ข่าวทำเนียบรัฐบาล-โครงการประกันภัยข้าวโพดเลี้ยงสัตว์ ปีการผลิต 2564
วันพุธที่ 23 มิถุนายน 2564
โครงการประกันภัยข้าวโพดเลี้ยงสัตว์ ปีการผลิต 2564
วันพุธที่ 19  พฤษภาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้ธนาคารเพื่อการเกษตรและสหกรณ์ หรือ ธ.ก.ส. ดําเนินโครงการประกันภัยข้าวโพดเลี้ยงสัตว์ ปีการผลิต 2564 เพื่อช่วยบรรเทาความเสี่ยง เพิ่มความมั่นคงแก่เกษตรกร โดยประกันภัยพื้นฐานมีอัตราเบี้ยประกัน 150 – 550 บาท/ไร่ รัฐบาลอุดหนุนให้ 107-138 บาท/ไร่ เกษตรกรผู้เอาประกันภัยจะได้รับการชดเชยหากเกิดความเสียหายในพื้นที่เกษตรกรรมจากภัยธรรมชาติ 7 อย่าง เช่น น้ําท่วม ภัยแล้ง ไฟไหม้ ไร่ละ 1,500 บาท ภัยศัตรูพืชหรือโรคระบาด ไร่ละ 750 บาท ผู้สนใจเริ่มซื้อประกันภัยได้ตั้งแต่บัดนี้ โดยกรมธรรม์ประกันข้าวโพดเลี้ยงสัตว์ฤดูฝน จําหน่ายถึงวันที่ 31 พ.ค. นี้ ส่วนของฤดูแล้งจําหน่ายไม่เกินวันที่ 15 ม.ค. 2565 สอบถามเพิ่มเติมได้ที่ ธ.ก.ส. ทุกสาขาทั่วประเทศ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตสาหกรรม จัดกิจกรรมเนื่องในวันพระราชทานธงชาติไทย 28 กันยายน ประจำปี 2564
วันอังคารที่ 28 กันยายน 2564
ก.อุตสาหกรรม จัดกิจกรรมเนื่องในวันพระราชทานธงชาติไทย 28 กันยายน ประจําปี 2564
วันพระราชทานธงชาติไทย 28 กันยายน รําลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์ให้เป็นธงชาติของประเทศไทย
วันนี้ (28 กันยายน 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานในกิจกรรมเนื่องในวันพระราชทานธงชาติไทย (Thai National Flag Day) 28 กันยายน ประจําปี 2564 ซึ่งการจัดงานในวันนี้จัดขึ้นเพื่อเป็นการรําลึกถึงพระมหากรุณาธิคุณของพระบาทสมเด็จพระมงกุฎเกล้าเจ้าอยู่หัว รัชกาลที่ 6 ที่ทรงพระราชทานธงไตรรงค์ให้เป็นธงชาติของประเทศไทย และเพื่อให้เห็นถึงความสําคัญในฐานะที่ธงชาติไทยเป็นสัญลักษณ์แห่งการร่วมแรงร่วมใจเป็นหนึ่งเดียวของคนไทย รัฐบาลได้ประกาศให้วันที่ 28 กันยายนของทุกปี เป็นวันพระราชทานธงชาติไทย และจัดให้มีพิธีการเชิญธงชาติขึ้นสู่เสาในเวลา 08.00 น. หรือแปดโมงเช้าในวันนี้ขึ้น โดยมีนายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม ผู้บริหารระดับสูงของกระทรวงอุตสาหกรรม ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลป้อง "บิ๊กตู่" ยันนายกฯ สั่งหน่วยงานเกี่ยวข้องติดตามงานใกล้ชิด เพียงแต่ไม่คิดจะประกาศครึกโครมเพื่อหวังกระแสนิยม แจงสูตรหาร ส.ส.บัญชีรายชื่อ นายกฯ สั่งการไม่ได้
วันพุธที่ 6 กรกฎาคม 2565
โฆษกรัฐบาลป้อง "บิ๊กตู่" ยันนายกฯ สั่งหน่วยงานเกี่ยวข้องติดตามงานใกล้ชิด เพียงแต่ไม่คิดจะประกาศครึกโครมเพื่อหวังกระแสนิยม แจงสูตรหาร ส.ส.บัญชีรายชื่อ นายกฯ สั่งการไม่ได้
โฆษกรัฐบาลป้อง "บิ๊กตู่" ยันนายกฯ สั่งหน่วยงานเกี่ยวข้องติดตามงานใกล้ชิด เพียงแต่ไม่คิดจะประกาศครึกโครมเพื่อหวังกระแสนิยม แจงสูตรหาร ส.ส.บัญชีรายชื่อ นายกฯ สั่งการไม่ได้ เป็นเรื่องของสภาฯ ที่ต้องพิจารณากันเอง
วันที่ 6 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายทักษิณ ชินวัตร หรือ โทนี วู้ดซัม อดีตนายกรัฐมนตรี ระบุว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ต้องทํางานแบบมียุทธศาสตร์ มอบหมายงานและมีการตอบกลับว่าแก้ไขยังไง ต้องมีการบ้านกลับมาคิดว่า นายทักษิณอาจจะอยู่เมืองนอกนาน จึงไม่ทราบภารกิจของนายกฯ ในแต่ละวันว่า นายกฯได้มอบหมายงานให้ทุกหน่วยงานที่เกี่ยวข้องไปดําเนินการและนํากลับมารายงานทุกครั้ง เพียงแต่ท่านนายกฯ ไม่เห็นถึงความจําเป็นที่จะต้องออกมาประกาศว่าตนเองได้ทําอะไรไป หรือเคยทําอะไรไปแล้วบ้าง เพราะท่านไม่สนเกมการเมืองที่ต้องหาเสียง เรียกกระแสนิยมตลอดเวลา แต่ขอเดินหน้าแก้ปัญหาความเดือดร้อนให้กับประชาชนอย่างเต็มที่
ส่วนกรณีที่นายทักษิณระบุว่า นายกฯ ทุบโต๊ะสั่งให้เอาสูตรคํานวณ ส.ส.บัญชีรายชื่อว่าจะหารด้วย 500 เพราะกลัวพรรคเล็กจับมือกับ ร.อ.ธรรมนัสนั้น นายธนกร กล่าวว่า ไม่ว่าจะใช้สูตรหาร 100 หรือหาร 500 ก็ไม่เกี่ยวกับท่านนายกฯ เพราะเป็นเรื่องที่สภาฯ จะต้องไปพิจารณาร่วมกัน ท่านนายกฯ ไม่สามารถไปชี้นําหรือสั่งการใดๆ ได้ สมาชิกสภาฯ ทุกท่านล้วนมีคุณวุฒิ ไม่อยากให้นายทักษิณเอาความเคยชินที่คิดว่าทุกอย่างชี้นิ้วสั่งได้มาทึกทักและจินตนาการเอาเอง ทั้งนี้ ไม่ว่าพรรคเพื่อไทย หรือพรรคก้าวไกลจะได้ ส.ส.เท่าไหร่ก็เป็นเรื่องที่ประชาชนจะเป็นผู้ตัดสินใจ หากได้ ส.ส.เกิน 300 จริงอย่างที่พูดก็เพราะประชาชนเลือกและไว้วางใจ แต่ถ้าไม่ถึง 300 ก็เพราะประชาชนให้บทเรียนที่ฝ่ายค้านไม่เคยทําหน้าที่ในสภาฯ อย่างที่ควรจะเป็นเช่นกัน
---------------------------------
รัฐบาลไทย-ข่าวทำเนียบรัฐบาล-ดีอีเอส เผยยอดแจ้งเบาะแสเฟคนิวส์ผ่านโซเชียลเพิ่ม
วันศุกร์ที่ 26 พฤศจิกายน 2564
ดีอีเอส เผยยอดแจ้งเบาะแสเฟคนิวส์ผ่านโซเชียลเพิ่ม
ดีอีเอส เผยยอดแจ้งเบาะแสเฟคนิวส์ผ่านโซเชียลเพิ่ม
“เนวินธุ์”ผู้ช่วยรัฐมนตรีประจํากระทรวงดิจิทัลฯเผยศูนย์ต่อต้านข่าวปลอมได้รับความร่วมมือจากประชาชนแจ้งเบาะแสข้อความที่ต้องตรวจสอบผ่านช่องทางโซเชียลเพิ่มขึ้นโดยไลน์และทวิตเตอร์ยอดแจ้งแซงหน้าเฟซบุ๊ก
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจําสัปดาห์ระหว่างวันที่19 - 25พ.ย. 64โดยศูนย์ต่อต้านข่าวปลอมพบข้อความที่เข้ามาจํานวน11,687,258ข้อความโดยจากการคัดกรองมีข้อความที่ต้องดําเนินการตรวจสอบ(Verify)ทั้งสิ้น250ข้อความรวมเรื่องที่ต้องดําเนินการตรวจสอบ118เรื่องในจํานวนนี้เป็นข่าวเกี่ยวกับโควิด29เรื่อง
สําหรับจํานวนข้อความที่เข้ามาทั้งหมด11,687,258ข้อความซึ่งมีข้อความที่ต้องดําเนินการคัดกรองรวบรวมจากช่องทางSocial Listening Toolจํานวน11,682,144ข้อความและจากเบาะแสผ่านช่องทางโซเชียลและเว็บไซต์ของศูนย์ฯดังนี้ไลน์4,208ข้อความทวิตเตอร์750ข้อความเฟซบุ๊ก118ข้อความและเว็บไซต์38ข้อความ
ขณะที่จากการประสานกับหน่วยงานที่เกี่ยวข้องในการตรวจสอบและชี้แจงข้อเท็จจริงล่าสุดได้รับผลการตรวจสอบแล้ว57เรื่องพบว่าเป็นข่าวปลอมและข่าวบิดเบือนจํานวน19เรื่องโดยข่าวปลอมที่มีคนสนใจสูงสุด3อันดับแรกในรอบสัปดาห์ล่าสุดนี้ได้แก่อันดับ1โรคงูสวัดหากขึ้นวนรอบตัวจะทําให้เสียชีวิตอันดับ2รถกระบะตํารวจค่าเช่าเดือนละ48,000บาทและอันดับ3ผลิตภัณฑ์Nasaleze Travelสเปรย์พ่นจมูกแบบผงช่วยป้องกันไวรัสไม่ให้เข้าสู่เยื่อบุโพรงจมูกและปอด
“จากข้อมูลเชิงลึกของศูนย์ต่อต้านข่าวปลอมพบความน่าสนใจว่าในส่วนของช่องทางรับแจ้งเบาะแสที่เป็นบัญชีโซเชียลทางการของศูนย์ฯช่องทางไลน์และทวิตเตอร์เป็นแพลตฟอร์มยอดนิยมที่ประชาชนส่งข้อมูลเบาะแสมาให้เราแม้ว่าจะเป็นแพลตฟอร์มที่มีจํานวนผู้ใช้งานน้อยกว่าเฟซบุ๊ก”นายเนวินธุ์กล่าว
นายเนวินธุ์กล่าวเพิ่มเติมว่าจากจํานวนการแจ้งเบาะแสจากประชาชนที่เข้ามาผ่านช่องทางโซเชียลของศูนย์ฯมากขึ้นทั้งไลน์ทวิตเตอร์และเฟซบุ๊กตอกย้ําว่าประชาชนเป็นภาคส่วนสําคัญในการร่วมกันทํางานกับรัฐเพื่อช่วยกันแก้ปัญหาการแพร่กระจายข่าวปลอมทั้งนี้เมื่อได้รับข่าวสารข้อมูลผ่านโซเชียลขอให้ตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87
***************
รัฐบาลไทย-ข่าวทำเนียบรัฐบาล-สธ. รับมอบเงินบริจาคสนับสนุนการจัดหาอุปกรณ์ เครื่องมือแพทย์ สู้ภัยโควิด 19
วันพฤหัสบดีที่ 5 สิงหาคม 2564
สธ. รับมอบเงินบริจาคสนับสนุนการจัดหาอุปกรณ์ เครื่องมือแพทย์ สู้ภัยโควิด 19
กระทรวงสาธารณสุข รับมอบเงินบริจาคจํานวน 50 ล้านเยน จากอัครราชทูตญี่ปุ่นด้านเศรษฐกิจประจําประเทศไทย พร้อมคณะผู้แทนจากบริษัทเครืออิออนในประเทศไทย และรับมอบเงินบริจาค 110 ล้านบาท จากบริษัทเมืองไทย แคปปิตอล จํากัด (มหาชน)
กระทรวงสาธารณสุข รับมอบเงินบริจาคจํานวน 50 ล้านเยน จากคณะผู้แทนจากบริษัทเครืออิออนในประเทศไทย โดยมีอัครราชทูตญี่ปุ่นด้านเศรษฐกิจประจําประเทศไทย เป็นสักขีพยาน และรับมอบเงินบริจาค 110 ล้านบาท จากบริษัทเมืองไทย แคปปิตอล จํากัด (มหาชน) เพื่อสนับสนุนการจัดหาอุปกรณ์ และเครื่องมือทางการแพทย์เพื่อสู้ภัยโควิด 19
วันนี้ (4 สิงหาคม 2564 ) นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และคณะผู้บริหาร รับมอบเงินบริจาคจํานวน 50 ล้านเยน จากคณะผู้แทนจากบริษัทเครืออิออนในประเทศไทยโดยมีMr. Oba Yuichi (Minister Economic Section, Embassy of Japan) อัครราชทูตญี่ปุ่นด้านเศรษฐกิจประจําประเทศไทย ร่วมเป็นสักขีพยาน เพื่อสนับสนุนจัดซื้ออุปกรณ์ ยาเวชภัณฑ์ และครุภัณฑ์ให้กับโรงพยาบาลบุษราคัม และโรงพยาบาลอื่นๆ ที่ดูแลผู้ติดเชื้อโควิด 19 รวมทั้งรับมอบเงินจํานวน 110 ล้านบาท จากคุณชูชาติ และคุณดาวนภา เพ็ชรอําไพ ประธานกรรมการบริหารบริษัทเมืองไทย แคปปิตอล จํากัด (มหาชน) เพื่อสนับสนุนการจัดหาอุปกรณ์และเครื่องมือทางการแพทย์เพื่อสู้ภัยโควิด 19 ให้กับโรงพยาบาล 6 แห่ง ๆ ละ 10 ล้านบาท ได้แก่ โรงพยาบาลสุโขทัย, สถาบันบําราศนราดูร, โรงพยาบาลวชิรพยาบาล,โรงพยาบาลรามาธิบดีจักรีนฤบดินทร์, โรงพยาบาลศิริราช, และโรงพยาบาลจุฬาลงกรณ์ สภากาชาดไทย สําหรับโรงพยาบาลสังกัดกรุงเทพมหานคร 10 แห่ง แห่งละ 1 ล้านบาท รวมทั้งโรงพยาบาลรามาธิบดี และโรงพยาบาลธรรมศาสตร์เฉลิมพระเกียรติ แห่งละ 20 ล้านบาท โดยให้แจ้งชนิดของอุปกรณ์และเครื่องมือแพทย์ให้กับผู้บริจาคเพื่อจัดหาได้ตรงตามความต้องการของแต่ละโรงพยาบาล
นายอนุทินกล่าวว่า ในนามรัฐบาล และบุคลากรทางการแพทย์และสาธารณสุข ขอขอบคุณในน้ําใจไมตรี และจิตอันเป็นกุศลของผู้บริจาคทั้ง 2 คณะ ที่เห็นถึงความสําคัญของการดูแลรักษาผู้ป่วยโควิด 19 บริจาคเงินสนับสนุนการจัดซื้ออุปกรณ์และเครื่องมือทางการแพทย์ เงินที่ได้บริจาคจํานวนมากในวันนี้ ยังเทียบไม่ได้กับจิตศรัทธาที่ท่านเสียสละ แบ่งปันให้สังคม ประเทศชาติ และระบบสาธารณสุขไทย เป็นกําลังใจที่ดีให้กับผู้ปฏิบัติงาน ที่มีคนเห็นคุณค่า ในความตั้งใจและความเสียสละของบุคลากรทางการแพทย์ ซึ่งที่ผ่านมากระทรวงสาธารณสุขได้รับการสนับสนุนจากภาคส่วนต่างๆ มาอย่างต่อเนื่อง” นายอนุทินกล่าว
*************************************** 4 สิงหาคม 2564
*************************************** 4 สิงหาคม 2564
รัฐบาลไทย-ข่าวทำเนียบรัฐบาล-รมว.เฮ้ง ห่วงน้ำท่วมใต้ สั่งหน่วยงานระดมกำลังช่วยเหลือแรงงาน เร่งด่วน!
วันจันทร์ที่ 28 กุมภาพันธ์ 2565
รมว.เฮ้ง ห่วงน้ําท่วมใต้ สั่งหน่วยงานระดมกําลังช่วยเหลือแรงงาน เร่งด่วน!
. .
เมื่อวันที่ 28 กุมภาพันธ์ 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือกรณีสถานการณ์น้ําท่วมในพื้นที่ภาคใต้ ซึ่งจากข้อมูลของกรมป้องกันและบรรเทาสาธารณภัย ณ วันที่ 28 ก.พ.65 เวลา 06.00 น.รายงานว่า ตั้งแต่วันที่ 25-28 ก.พ.65 มีฝนตกหนักทําให้เกิดน้ําท่วมฉับพลัน น้ําป่าไหลหลาก และน้ําล้นตลิ่ง ส่งผลให้เกิดน้ําท่วมใน 7 จังหวัดภาคใต้ ประกอบด้วย นราธิวาส ยะลา นครศรีธรรมราช พัทลุง ปัตตานี สงขลา และตรัง ได้รับความเสียหาย 30 อําเภอ 127 ตําบล 440 หมู่บ้าน ประชาชนได้รับความเดือดร้อน 12,129 ครัวเรือน ซึ่งรัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พล.อ.ประวิตร วงษ์สุวรรณ รองนายกรัฐมนตรีที่กํากับดูแลกระทรวงแรงงาน มีความห่วงใยผู้ใช้แรงงานและประชาชนทั่วไปทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ํา การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง ผมจึงได้กําชับให้หน่วยงานในสังกัดแต่ละจังหวัดที่ได้รับผลกระทบ เร่งบูรณาการสนับสนุนความช่วยเหลือผู้ใช้แรงงาน ลูกจ้างผู้ประกันตน และประชาชนในพื้นที่ที่ได้รับความเดือดร้อนกับทางจังหวัดในแต่ละจังหวัด โดยเฉพาะการเคลื่อนย้ายประชาชนไปในสถานที่ที่ปลอดภัย จัดที่พักพิงชั่วคราว และสนับสนุนถุงยังชีพเครื่องอุปโภคบริโภคของใช้ที่จําเป็นเพื่อบรรเทาความเดือดร้อนในเบื้องต้น
นายสุชาติ ยังกล่าวถึงมาตรการช่วยเหลือผู้ประสบอุทกภัยของกระทรวงแรงงาน ว่า ล่าสุดผมได้สั่งการให้หน่วยงานจัดเตรียมถุงยังชีพเครื่องอุปโภคบริโภคของใช้ที่จําเป็นไปสนับสนุน ทั้งจากส่วนกลางและจังหวัดใกล้เคียง ในส่วนของจังหวัดชายแดนภาคใต้ให้หน่วยงานในสังกัดกระทรวงแรงงานจังหวัดสงขลาเป็นศูนย์อํานวยการให้ความช่วยเหลือ ให้สํานักงานแรงงานจังหวัดในพื้นที่ของบประมาณจัดทําโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพ ดําเนินการจ้างงานช่วยเหลือชาวบ้านผู้ประสบภัยให้มีรายได้ สํารวจความเสียหายในสถานประกอบการและผลกระทบต่อลูกจ้าง สํารวจผลกระทบต่อข้าราชการ ลูกจ้าง อาสาสมัครแรงงาน และบัณฑิตแรงงานในพื้นที่ที่ได้รับผลกระทบ ให้กรมพัฒนาฝีมือแรงงานจัดหน่วยให้บริการซ่อมอุปกรณ์เครื่องใช้ไฟฟ้า รถจักรยานยนต์ และเครื่องยนต์เล็กทางการเกษตร เพื่อลดรายจ่ายของประชาชนที่อุปกรณ์ได้รับความเสียหาย รวมถึงตรวจสอบความปลอดภัยของสายไฟภายในบ้าน พร้อมทั้งให้แรงงานจังหวัดประสานอาสาสมัครแรงงานและบัณฑิตแรงงานลงพื้นที่ สนับสนุนความช่วยเหลือกับอําเภอและจังหวัดอย่างใกล้ชิดอีกด้วย
รัฐบาลไทย-ข่าวทำเนียบรัฐบาล-สำนักงานสลากฯ พร้อมจำหน่ายสลากฯผ่านแพลตฟอร์ม "สลากดิจิทัล" วันที่ 2 มิ.ย. นี้
วันพฤหัสบดีที่ 26 พฤษภาคม 2565
สํานักงานสลากฯ พร้อมจําหน่ายสลากฯผ่านแพลตฟอร์ม "สลากดิจิทัล" วันที่ 2 มิ.ย. นี้
จากการทําสัญญาตัวแทนจําหน่ายในโครงการจําหน่ายสลากผ่านแพลตฟอร์ม “สลากดิจิทัล” จนถึงขณะนี้ มีผู้ทําสัญญา เป็นตัวแทนจําหน่ายสลากดิจิทัล จํานวน 10,513 ราย ดังนั้นเบื้องต้นจะมีสลากจําหน่ายผ่านแพลตฟอร์มการจําหน่ายสลากของสํานักงานฯ ไม่น้อยกว่า 5,000,000 ฉบับ
วันนี้ (วันที่ 26 พฤษภาคม 2565) สํานักงานสลากกินแบ่งรัฐบาล โดย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวถึงความคืบหน้า โครงการจําหน่ายสลากผ่านแพลตฟอร์ม “สลากดิจิทัล” ว่า จากการทําสัญญาตัวแทนจําหน่ายในโครงการจําหน่ายสลากผ่านแพลตฟอร์ม “สลากดิจิทัล” จนถึงขณะนี้ มีผู้ทําสัญญา เป็นตัวแทนจําหน่ายสลากดิจิทัล จํานวน 10,513 ราย ดังนั้น ในเบื้องต้นจะมีสลากจําหน่ายผ่านแพลตฟอร์มการจําหน่ายสลากของสํานักงานฯ ไม่น้อยกว่า 5,000,000 ฉบับ ซึ่งพร้อมที่จะจําหน่ายสลากในวันที่ 2 มิถุนายน 2565 นี้
พันโท หนุน ศันสนาคม กล่าวต่อไปอีกว่า การจําหน่ายสลากดิจิทัล เป็นการจําหน่ายโดยตัวแทนรายย่อย ที่รับสลากจากสํานักงานสลากฯ โดยตรง สลากทุกใบเป็นของพ่อแม่พี่น้องตัวแทนรายย่อย ดังนั้น การจําหน่ายสลากดิจิทัล นอกจากประชาชนผู้ซื้อ จะสามารถซื้อสลากได้ในราคาที่กําหนด คือ 80 บาทแล้ว ยังเป็นการช่วยส่งเสริมอาชีพ ส่งเสริมรายได้ ให้กับพ่อแม่พี่น้องที่เป็นตัวแทนรายย่อยอีกด้วย
สําหรับประชาชนที่สนใจซื้อสลากผ่านแพลตฟอร์มของสํานักงานฯ สามารถดาวน์โหลดแอปพลิเคชัน “เป๋าตัง” ไว้ได้ โดยผู้ซื้อต้องมีอายุไม่ต่ํากว่า 20 ปีบริบูรณ์ และจะต้องลงทะเบียนผ่านแอปพลิเคชันเป๋าตังและทําการพิสูจน์ตัวตนตามที่แอปพลิเคชันกําหนดไว้ โดยสามารถค้นหาสลากดิจิทัลในแอปพลิเคชัน “เป๋าตัง” 2 วิธี คือการค้นหาด้วยตัวเลขที่ต้องการ และการค้นหาจากร้านค้าของพ่อแม่พี่น้องตัวแทนรายย่อยที่จําหน่าย เมื่อเลือกสลากที่ต้องการซื้อเรียบร้อยแล้ว จะต้องชําระเงินค่าสลากที่เลือกภายในระยะเวลาที่กําหนด เมื่อชําระค่าสลากเรียบร้อยแล้ว กรรมสิทธิ์ในสลากจะตกเป็นของผู้ซื้อ จะไม่สามารถนําไปซื้อ-ขายได้อีก มีความปลอดภัยและเชื่อถือได้ร้อยเปอร์เซ็นต์ ทั้งในเรื่องกรรมสิทธิ์ และเรื่องการรับเงินรางวัล สําหรับสลากที่ไม่ถูกรางวัลในแต่ละงวด หากประสงค์ที่จะรับสลากให้ติดต่อรับได้ที่สํานักงานสลากฯ ภายในก่อนวันออกรางวัลของงวดถัดไป พร้อมขอย้ําว่า โครงการจําหน่ายสลากผ่านแพลตฟอร์ม “สลากดิจิทัล” นี้ เป็นหนึ่งในมาตรการ ที่สํานักงานสลากฯ มุ่งหมายจะใช้ในการแก้ไขปัญหาสลากเกินราคา จึงขอความร่วมมือจากพี่น้องประชาชนผู้ซื้อสลากทุกท่านในการซื้อสลากตามราคาที่กําหนด ผู้อํานวยการสํานักงานสลากกินแบ่งรัฐบาล กล่าวในตอนท้าย
รัฐบาลไทย-ข่าวทำเนียบรัฐบาล-สำนักงานสลากฯ พร้อม 2 มิถุนายน นี้ เริ่มขายสลากกว่า 5 ล้านฉบับผ่านแอพเป๋าตัง ในขณะที่จุดจำหน่ายสลาก 80 ใกล้ครบทุกภูมิภาค
วันจันทร์ที่ 30 พฤษภาคม 2565
สํานักงานสลากฯ พร้อม 2 มิถุนายน นี้ เริ่มขายสลากกว่า 5 ล้านฉบับผ่านแอพเป๋าตัง ในขณะที่จุดจําหน่ายสลาก 80 ใกล้ครบทุกภูมิภาค
สํานักงานสลากกินแบ่งรัฐบาล ร่วมกันแถลงความคืบหน้ามาตรการต่างๆ ในการแก้ไขปัญหาการจําหน่ายสลากเกินราคา และความพร้อมของการจําหน่ายสลากผ่านแพลตฟอร์ของสํานักงานสลากกินแบ่งรัฐบาล ซื้อขายด้วยแอพเป๋าตังและถุงเงิน
วันนี้ (30 พฤษภาคม 2565) เวลา 15.00 น.ที่ห้องประชุมอเนกประสงค์ ชั้น 3 สํานักงานสลากกินแบ่งรัฐบาล นายลวรณ แสงสนิท ประธานกรรมการสลากกินแบ่งรัฐบาล นายธนวรรธน์ พลวิชัย กรรมการและโฆษกคณะกรรมการ พร้อมด้วย พันโท หนุน ศันสนาคม ผู้อํานวยการสํานักงานสลากกินแบ่งรัฐบาล ร่วมกันแถลงความคืบหน้ามาตรการต่างๆ ในการแก้ไขปัญหาการจําหน่ายสลากเกินราคา และความพร้อมของการจําหน่ายสลากผ่านแพลตฟอร์ของสํานักงานสลากกินแบ่งรัฐบาล ซื้อขายด้วยแอพเป๋าตังและถุงเงิน
นายลวรณ แสงสนิท ประธานกรรมการสลากกินแบ่งรัฐบาล กล่าวว่า ขณะนี้ การพัฒนาระบบการจําหน่ายสลากผ่านแพลตฟอร์มสํานักงานสลากกินแบ่งรัฐบาล หรือ สลากดิจิทัล มีความพร้อมเปิดให้บริการแก่ประชาชนได้ซื้อสลากในราคา 80 บาทแล้ว ตั้งแต่วันที่ 2 มิถุนายนนี้ เวลา 06.00 น. เป็นต้นไป โดยในวันนี้ สํานักงานสลากฯ ร่วมกับธนาคารกรุงไทย ได้จัดทําภาพเคลื่อนไหวอธิบายขั้นตอน และวิธีการซื้อขายให้ประชาชนเข้าใจ สําหรับการจําหน่ายสลากผ่านแพลตฟอร์มของสํานักงานสลากฯ นี้ เป็นการนําสลากแบบเดิม ที่ยังคงมีการพิมพ์สลากออกมาก่อน มาสแกนแล้วนําเข้าแพลตฟอร์ม เพื่อเป็นการเพิ่มช่องทางในการจําหน่าย ตัวสลากยังเป็นสลากของตัวแทนจําหน่ายสลากดิจิทัล ซึ่งทําสัญญากับสํานักงานสลากฯ รวมถึงการออกรางวัลและการขึ้นเงินรางวัลยังคงเป็นแบบเดิมทุกประการ โครงการนี้ จะทําให้ผู้ซื้อสามารถหาซื้อสลาก 80 บาทได้ และสลากเป็นกรรมสิทธิ์ของผู้ซื้อ ไม่สามารถเปลี่ยนมือ หรือถูกแอบอ้างได้ และยังเป็นการช่วยส่งเสริมอาชีพ ส่งเสริมรายได้ ให้กับพ่อแม่พี่น้องตัวแทนรายย่อยที่นําสลากมาขายในแพลตฟอร์มอีกด้วย ในส่วนของผู้ขาย ก็มีช่องทางการจําหน่ายที่สะดวก มีอัตราการมองเห็นกว้างขวาง จําหน่ายได้มากขึ้นและ ไม่ต้องเสียค่าใช้จ่ายใดๆ ขณะนี้ มีตัวแทนจําหน่ายสลากดิจิทัล จํานวน 10,258 ราย ในเบื้องต้นจะมีสลากจําหน่ายผ่านแพลตฟอร์มการจําหน่ายสลากของสํานักงานฯ ไม่น้อยกว่า 5,279,500 ฉบับ
สําหรับโครงการสลาก 80 ซึ่งเป็นจุดจําหน่ายสลากที่มุ่งหมายให้มีการกระจายไปทุกจังหวัดทั่วทุกภูมิภาคของประเทศ เพื่อให้ประชาชนสามารถหาซื้อสลากในราคา 80 บาท ผ่านแอพเป๋าตังและถุงเงินนั้น ขณะนี้เป็นที่รู้จักและได้รับการตอบรับจากประชาชนผู้ซื้อดีขึ้นมาก ปัจจุบัน มีทั้งหมด 362 จุด ในกรุงเทพมหานคร ภาคกลาง ภาคตะวันออก และภาคตะวันออกเฉียงเหนือ ส่วนที่ภาคเหนือ และภาคใต้ เพิ่งทําสัญญาเสร็จเรียบร้อย คาดว่าจําหน่ายได้ครบทุกจังหวัดทั่วประเทศ ในงวด 1 กรกฎาคม 2565 และในส่วนของโครงการลงทะเบียนผู้ซื้อจองล่วงหน้านั้น ขณะนี้ยังอยู่ระหว่างตรวจสอบคุณสมบัติให้ครบถ้วนต่อไป ประธานกรรมการสลากกินแบ่งรัฐบาล กล่าวในตอนท้าย
รัฐบาลไทย-ข่าวทำเนียบรัฐบาล-โฆษกรัฐบาลโต้ “ประเสริฐ” สูตรหาร 500 หากยื่นศาล รธน.วินิจฉัย ถ้าผลออกมาอย่างอแง ต้องเคารพคำตัดสิน จวกวันนี้พูดอย่าง พรุ่งนี้พูดอย่าง หลังอ้างตั้งพรรคครอบครัว พท. แค่พูดเล่น
วันอาทิตย์ที่ 10 กรกฎาคม 2565
โฆษกรัฐบาลโต้ “ประเสริฐ” สูตรหาร 500 หากยื่นศาล รธน.วินิจฉัย ถ้าผลออกมาอย่างอแง ต้องเคารพคําตัดสิน จวกวันนี้พูดอย่าง พรุ่งนี้พูดอย่าง หลังอ้างตั้งพรรคครอบครัว พท. แค่พูดเล่น
โฆษกรัฐบาลโต้ “ประเสริฐ” สูตรหาร 500 หากยื่นศาล รธน.วินิจฉัย ถ้าผลออกมาอย่างอแง ต้องเคารพคําตัดสิน จวกวันนี้พูดอย่าง พรุ่งนี้พูดอย่าง หลังอ้างตั้งพรรคครอบครัว พท. แค่พูดเล่น เชื่อประชาชนลงโทษพวกไม่อยู่กับร่องกับรอย
วันนี้ (10 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า การใช้สูตรคํานวณ ส.ส.บัญชีรายชื่อโดยใช้ 500 หารนั้น ไม่ได้เกี่ยวกับเรื่องยากหรือเรื่องง่าย แต่สิ่งที่ต้องพิจารณาคือขัดรัฐธรรมนูญหรือไม่ เพราะรัฐธรรมนูญกําหนดไว้ชัดเจนว่าให้มีบัตร 2 ใบ และให้มีการคํานวณ ส.ส.ในแต่ละแบบแยกจากกันว่า ฝ่ายค้านเองก็รู้อยู่แก่ใจว่า หากกลับไปใช้สูตรเดิมตัวเองย่อมได้ประโยชน์ จึงพยายามโยนความผิดให้ท่านนายกฯ ทั้ง ๆ ที่ท่านนายกฯ ไม่สามารถสั่งการใดๆ ได้เลย เป็นการพิจารณาของสมาชิกสภาฯ เอง หากฝ่ายค้านคิดว่ากระแสนิยมของตัวเองดีจริงก็ไม่เห็นจะต้องกลัวอะไร ควรพร้อมรับกับทุกกติกาที่ออกมาจะดีกว่า ไม่ใช่ว่าพอตัวเองไม่ได้เปรียบก็รีบโวยวาย แต่พอตัวเองได้เปรียบกลับทํานิ่งเฉย อย่างไรก็ตาม ฝ่ายค้านออกมาขู่แล้วว่าจะยื่นศาลรัฐธรรมนูญวินิจฉัย รัฐบาลพร้อมน้อมรับและเคารพคําตัดสินของศาล และขอให้ฝ่ายค้านเคารพคําตัดสินของศาลด้วยเช่นกัน ไม่ใช่ว่าผลออกมาไม่เป็นไปอย่างที่ตัวเองต้องการแล้วออกอาการงอแงเหมือนหลายๆ ครั้งที่ผ่านมา
นายธนกร กล่าวอีกว่า ส่วนกรณีที่นายประเสริฐอ้างว่า เรื่องการจะตั้งพรรคครอบครัวเพื่อไทย เป็นการพูดคุยกันเล่นๆ ระหว่างกลุ่ม ส.ส.นั้น ไม่ต่างอะไรกับการกลืนน้ําลายตัวเอง เรื่องไหนที่ตัวเองได้เปรียบก็เดินเกมเคลื่อนไหวกดดันเต็มที่ แต่เรื่องไหนที่ทําท่าว่าสังคมจะไม่ยอมรับ ก็รีบออกมาอ้างว่าเป็นการพูดคุยกันเล่นๆ เชื่อว่าประชาชนคงได้เห็นธาตุแท้ของพรรคเพื่อไทยแล้วว่า เป็นพรรคที่กลับกลอก ไม่อยู่กับร่องกับรอย ดังนั้น ในการเลือกตั้งครั้งหน้าประชาชนคงตัดสินใจได้แล้วว่า สามารถให้ความเชื่อถือและไว้วางใจให้พรรคเพื่อไทยเข้ามาบริหารประเทศได้หรือไม่ เพราะการบริหารประเทศไม่ใช่การเล่นขายของ ที่วันนี้พูดอย่าง แล้วพรุ่งนี้จะพูดอีกอย่างก็ได้ อย่างไรก็ตาม ยืนยันว่า เรื่องนี้ไม่เกี่ยวกับการยอมเอาสูตรหาร 500 เพราะกลัวพรรคเล็กไม่โหวตให้ในช่วงการอภิปรายไม่ไว้วางใจ เพราะเชื่อมั่นว่านายกฯ และรัฐมนตรีที่ถูกอภิปรายนั้นไม่ได้ทําอะไรผิด และสามารถชี้แจงได้อย่างชัดเจนแน่นอน ที่สําคัญ จนถึงตอนนี้ก็เห็นแต่การโหมโรง ไม่เห็นเนื้อหาสาระหรือข้อเท็จจริงอะไรเลย สุดท้ายเวทีอภิปรายไม่ไว้วางใจอาจจะกลายเป็นเวทีฉีกหน้าฝ่ายค้านที่ไม่ยอมทําหน้าที่ของตัวเองในสภาฯ ก็ได้
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่เยี่ยมผู้ประสบภัยน้ำท่วมชัยนาท 15 ก.ย. นี้ ติดตามสถานการณ์น้ำเหนือหลากและวางแผนป้องกันพื้นที่เจ้าพระยาตอนล่าง
วันอังคารที่ 14 กันยายน 2564
นายกรัฐมนตรีเตรียมลงพื้นที่เยี่ยมผู้ประสบภัยน้ําท่วมชัยนาท 15 ก.ย. นี้ ติดตามสถานการณ์น้ําเหนือหลากและวางแผนป้องกันพื้นที่เจ้าพระยาตอนล่าง
นายกรัฐมนตรีเตรียมลงพื้นที่เยี่ยมผู้ประสบภัยน้ําท่วมชัยนาท 15 ก.ย. นี้ ติดตามสถานการณ์น้ําเหนือหลากและวางแผนป้องกันพื้นที่เจ้าพระยาตอนล่าง
วันนี้ 14 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี เตรียมนําคณะลงพื้นที่ติดตามสถานการณ์น้ําท่วมจังหวัดชัยนาท พร้อมตรวจสถานการณ์น้ําในเขื่อนเจ้าพระยา เพื่อเตรียมรับน้ําเหนือหลากและวางแผนป้องกันพื้นที่เจ้าพระยาตอนล่าง 15 ก.ย. นี้
โฆษกประจําสํานักนายกรัฐมนตรี กล่าวว่า ในการตรวจราชการครั้งนี้ นายกรัฐมนตรีจะร่วมประชุมหารือกับหน่วยงานที่เกี่ยวข้องกับสถานการณ์น้ําในเขื่อนเจ้าพระยาและการบริหารจัดการน้ําในพื้นที่ลุ่มน้ําเจ้าพระยา ณ สํานักงานชลประทานที่ 12 จังหวัดชัยนาท และตรวจสถานการณ์น้ํา ณ เขื่อนเจ้าพระยา อ.สรรพยา จ.ชัยนาท ด้วย ทั้งนี้ เพื่อเตรียมความพร้อมรับสถานการณ์ลุ่มน้ําเจ้าพระยา หลังจากในช่วงสัปดาห์ที่ผ่านมา มีฝนตกต่อเนื่องและเกิดพายุ “โกนเซิน” ขึ้นฝั่งเวียดนาม ส่งผลให้มีมรสุมพาดผ่านภาคเหนือและภาคตะวันออกเฉียงเหนือ ทําให้ประเทศไทยตอนบนมีฝนตกชุกหนาแน่น โดยเฉพาะบริเวณภาคกลางและภาคตะวันออก ทําให้มีน้ําหลากจากพื้นที่ตอนบนของลุ่มน้ําเจ้าพระยา ไหลลงเหนือเขื่อนเจ้าพระยา จ.ชัยนาท ในอัตราเพิ่มมากขึ้นอย่างต่อเนื่อง
โฆษกประจําสํานักนายกรัฐมนตรี ย้ําว่า การลงพื้นที่ของนายกรัฐมนตรีครั้งนี้ เป็นการเตรียมความพร้อมรับมือสถานการณ์น้ํา เฝ้าระวังติดตามสถานการณ์สภาวะอากาศและปัจจัยเสี่ยงอื่นๆ ในพื้นที่ ซึ่งในการประชุม คณะรัฐมนตรีที่ผ่านมา นายกรัฐมนตรียังสั่งการให้รัฐมนตรีทุกท่านลงพื้นที่ที่ได้รับผลกระทบ และขอให้ ฃรัฐมนตรีว่าการกระทรวงมหาดไทย ติดตามในภาพรวมอีกครั้ง พร้อมสั่งการให้ทุกหน่วยงานพร้อมรับสถานการณ์ เตรียมแผนอพยพทั้งคนและสัตว์เลี้ยงไปในพื้นที่ปลอดภัย มีการแจ้งเตือนประชาชนอย่างต่อเนื่อง รวมทั้งให้เตรียมแผนการช่วยเหลือเยียวยาประชาชนภายหลังสถานการณ์คลี่คลายด้วย
รัฐบาลไทย-ข่าวทำเนียบรัฐบาล-เห็นชอบงบเพิ่ม 642 ล้าน เยียวยาโควิดแก่นักเรียนกลุ่มตกหล่น
วันอังคารที่ 21 ธันวาคม 2564
เห็นชอบงบเพิ่ม 642 ล้าน เยียวยาโควิดแก่นักเรียนกลุ่มตกหล่น
วันศุกร์ที่ 17 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบงบประมาณเพิ่มเติมแก่โครงการให้ความช่วยเหลือบรรเทาภาระค่าใช้จ่ายด้านการศึกษาในช่วงการระบาดของโรคโควิด-19 จํานวน 642 ล้านบาท จากเดิมที่เคยอนุมัติไปแล้วกว่า 23,000 ล้านบาท เพื่อให้นักเรียนกลุ่มเป้าหมายที่ยังไม่ได้รับความช่วยเหลือรวมกว่า 321,000 คน ได้แก่ กลุ่มตกหล่น เช่น นักเรียนในสังกัดกองบัญชาการตํารวจตระเวนชายแดน และ รร.มหิดลวิทยานุสรณ์ กว่า 15,000 คน นักเรียนระดับการศึกษาขั้นพื้นฐานและ ปวช. ในสถานศึกษาสังกัดสํานักงาน กศน. กว่า 230,000 คน และ เด็กเล็กในศูนย์พัฒนาเด็กเล็ก สถานรับเลี้ยงเด็กเล็กกลางวัน และโรงเรียนอนุบาล กว่า 74,000 คน เพื่อช่วยเหลือเยียวยาความเดือดร้อนและบรรเทาภาระของผู้ปกครองให้ครอบคลุมครบทุกกลุ่ม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดีอีเอส ร่วมงาน“ถามมา-ตอบไป เพื่อประเทศไทยที่ดีกว่าเดิม”
วันพฤหัสบดีที่ 19 พฤษภาคม 2565
รมว.ดีอีเอส ร่วมงาน“ถามมา-ตอบไป เพื่อประเทศไทยที่ดีกว่าเดิม”
รมว.ดีอีเอส ร่วมงาน“ถามมา-ตอบไป เพื่อประเทศไทยที่ดีกว่าเดิม”
เมื่อวันที่19พฤษภาคม2565 พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานในงานเสวนา“ถามมา-ตอบไปเพื่อประเทศไทยที่ดีกว่าเดิม”และกล่าวปาฐกถาพิเศษในหัวข้อ“อดีตปัจจุบันอนาคตของประเทศไทยที่ดีขึ้นกว่าเดิม”หรือ“Better Thailand Open Dialogueถามมา-ตอบไปเพื่อประเทศไทยที่ดีกว่าเดิม”โดยมีนายวิษณุเครืองามรองนายกรัฐมนตรี,นายสุพัฒน์พงษ์พันธ์มีเชาว์รองนายกรัฐมนตรีและรัฐมนตรีว่าการกระทรวงพลังงาน,นายอาคมเติมพิทยาไพสิฐรัฐมนตรีว่าการกระทรวงการคลัง,นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ,นายเศรษฐพุฒิสุทธิวาทนฤพุฒิผู้ว่าการธนาคารแห่งประเทศไทย,นายดนุชาพิชยนันท์เลขาธิการสภาพัฒนาการเศรษฐกิจและสังคมแห่งชาติ,นางสาวณัฐฎ์จารีอนันตศิลป์เลขาธิการคณะรัฐมนตรี,นายดิสทัตโหตระกิตย์เลขาธิการนายกรัฐมนตรี,นายธนกรวังบุญคงชนะโฆษกประจําสํานักนายกรัฐมนตรีและตัวแทนภาคเอกชนเข้าร่วมงานเสวนาครั้งนี้ณรอยัลพารากอนฮอลล์ชั้น5ศูนย์การค้าสยามพารากอน
************
รัฐบาลไทย-ข่าวทำเนียบรัฐบาล-ไอแบงก์จัดการอบรมออนไลน์ “เปิดโลกการเงินอิสลามประจำปี 2565” เสริมสร้างความรู้นักศึกษา มนร.
วันพฤหัสบดีที่ 23 มิถุนายน 2565
ไอแบงก์จัดการอบรมออนไลน์ “เปิดโลกการเงินอิสลามประจําปี 2565” เสริมสร้างความรู้นักศึกษา มนร.
ธนาคารอิสลามแห่งประเทศไทย (ไอแบงก์) จัดการอบรม เรื่อง “ความรู้ทางการเงิน สําหรับนักศึกษามหาวิทยาลัยนราธิวาสราชนครินทร์” ภายใต้กิจกรรมเปิดโลกการเงินอิสลาม ตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2565
ธนาคารอิสลามแห่งประเทศไทย (ไอแบงก์) โดยนายวุฒิชัย สุระรัตน์ชัย กรรมการและผู้จัดการ ให้เกียรติเป็นประธานกล่าวเปิดการอบรม เรื่อง “ความรู้ทางการเงิน สําหรับนักศึกษามหาวิทยาลัยนราธิวาสราชนครินทร์” ภายใต้กิจกรรมเปิดโลกการเงินอิสลาม ตามแผนปฏิบัติการด้านความรับผิดชอบต่อสังคมและสิ่งแวดล้อมในกระบวนการ (CSR in Process) ประจําปี 2565 โดยมี รองศาสตราจารย์ ดร.อานิส พัฒนปรีชาวงศ์ ผู้อํานวยสถาบันสถาบันอิสลามและอาหรับศึกษา มหาวิทยาลัยนราธิวาสราชนครินทร์ ให้การต้อนรับ เมื่อช่วงเช้าวันพุธที่ 22 มิถุนายน 2565
สําหรับกิจกรรมเปิดโลกการเงินอิสลาม ธนาคารได้จัดขึ้นต่อเนื่องเป็นปีที่ 5 โดยมหาวิทยาลัยนราธิวาสราชนครินทร์ เป็นสถาบันการศึกษาแห่งที่ 7 การจัดกิจกรรมครั้งนี้ จัดในรูปแบบออนไลน์ ผ่านระบบ Google Meet มีวัตถุประสงค์ เพื่อจะแบ่งปันความรู้ความเข้าใจด้านการวางแผนทางการเงินและด้านการเงินการธนาคารตามหลักศาสนาอิสลาม (ชะรีอะฮ์) แก่นักศึกษาที่สนใจลงทะเบียน รวม 137 คน ได้มีความรู้สามารถนําไปประยุกต์ใช้ในชีวิตประจําวัน ตลอดจนความเข้าใจถึงการเงินการธนาคารอิสลาม (Islamic Banking and Finance) ได้อย่างถูกต้องและสามารถถ่ายทอดความรู้นั้นต่อไปยังคนใกล้ตัวด้วย
การอบรมถ่ายทอดโดยบุคลากรของไอแบงก์ที่มีความรู้และความสามารถเฉพาะทาง การอบรมดังกล่าวแบ่งออกเป็น 2 ช่วง ช่วงเช้าอบรมหัวข้อเรื่อง“การวางแผนทางการเงินส่วนบุคคล” และ“ผลิตภัณฑ์และการบริการของธนาคารเหมือนหรือต่างกับธนาคารทั่วไป” ต่อด้วยช่วงบ่ายเรื่อง“การเงินการธนาคารอิสลาม” และปิดท้ายด้วยหัวข้อ “กิจกรรมแลกเปลี่ยนเรียนรู้” ทั้งนี้ธนาคารหวังเป็นอย่างยิ่งว่า จะทําให้เกิดองค์ความรู้แก่นักศึกษา เพื่อนําไปสู่การประยุกต์ใช้ในการเรียนและปฏิบัติตนเองด้านการเงินอิสลามได้อย่างถูกต้อง
รัฐบาลไทย-ข่าวทำเนียบรัฐบาล-นายกฯ กำชับห้ามนำเข้าสัตว์ป่าผิดกฎหมาย - ขนสัตว์ข้ามแดน ห่วง “โรคฝีดาษลิง” ระบาด
วันพุธที่ 25 พฤษภาคม 2565
นายกฯ กําชับห้ามนําเข้าสัตว์ป่าผิดกฎหมาย - ขนสัตว์ข้ามแดน ห่วง “โรคฝีดาษลิง” ระบาด
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม เตือนประชาชนไม่นําเข้าสัตว์ป่าแบบผิดกฎหมาย ที่อาจเป็นอันตรายและเกิดการแพร่ระบาดของโรคต่าง ๆ พร้อมกําชับหน่วยงานที่เกี่ยวข้อง เฝ้าระวังแนวชายแดน ห้ามลักลอบเคลื่อนย้ายสัตว์ป่าที่อาจจะนําไปสู่การแพร่ระบาดของโรคฝีดาษลิงได้ รวมทั้งอย่าหลงเชื่อข่าวปลอมหากฉีดวัคซีน AstraZeneca เสี่ยงเป็นโรคฝีดาษลิงซึ่งไม่เป็นความจริง
.
กรมควบคุมโรค ยืนยัน การฉีดวัคซีนป้องกันโรคโควิด-19 ไม่มีความเสี่ยงต่อการเกิดโรคฝีดาษลิง เนื่องจากเชื้อไวรัสฝีดาษลิงพบได้ในสัตว์ตระกูลลิงและสัตว์ฟันแทะ ซึ่งคนก็สามารถติดโรคได้จากการสัมผัสโดยตรงกับเลือด สารคัดหลั่ง หรือตุ่มหนองของสัตว์ที่ติดเชื้อ หรือถูกสัตว์ที่มีเชื้อกัดข่วน เป็นต้น การแพร่เชื้อจากคนสู่คนแม้มีโอกาสน้อย ปัจจุบันยังไม่มีการรักษาที่เฉพาะเจาะจง แต่สามารถควบคุมการระบาดได้ด้วย การฉีดวัคซีนป้องกันโรคไข้ทรพิษ ซึ่งสามารถป้องกันโรคฝีดาษลิงได้ ร้อยละ 85
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาล เผย ปธน. สหรัฐฯ เชิญ นายกฯ เดินทางร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2 ระหว่างวันที่ 12-13 พฤษภาคม 2565
วันอังคารที่ 10 พฤษภาคม 2565
โฆษกรัฐบาล เผย ปธน. สหรัฐฯ เชิญ นายกฯ เดินทางร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2 ระหว่างวันที่ 12-13 พฤษภาคม 2565
โฆษกรัฐบาล เผย ปธน. สหรัฐฯ เชิญ นายกฯ เดินทางร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2 ระหว่างวันที่ 12-13 พฤษภาคม 2565
วันนี้ (10 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเดินทางเยือนกรุงวอชิงตัน สหรัฐอเมริกา ระหว่างวันที่ 12-13 พฤษภาคม 2565 ตามคําเชิญของ นายโจ ไบเดน ประธานาธิบดีสหรัฐอเมริกา เพื่อเข้าร่วมการประชุมสุดยอดอาเซียน-สหรัฐฯ สมัยพิเศษ ครั้งที่ 2
การประชุมสุดยอดอาเซียน – สหรัฐฯ ครั้งที่ 2 นี้ สหรัฐฯ เป็นฝ่ายเสนอจัดขึ้น โดยเสนอทาบทามมาตั้งแต่ปลายปี 2564 มีวัตถุประสงค์เพื่อเฉลิมฉลองวาระครบรอบ 45 ปี ความสัมพันธ์อาเซียน-สหรัฐฯ เพื่อกระชับความสัมพันธ์ และเพื่อหารือแลกเปลี่ยนความคิดเห็นระหว่างกัน
ในการเดินทางของนายกรัฐมนตรีครั้งนี้ มีกําหนดการสําคัญนอกเหนือจากกําหนดการในกรอบการประชุมอาเซียน-สหรัฐฯ สมัยพิเศษ โดยจะเป็นโอกาสให้ได้พบหารือกับผู้นําและผู้แทนระดับสูงของสหรัฐฯ ทั้งประธานาธิบดีและผู้แทนระดับสูงอื่นๆ เพื่อผลักดันความร่วมมือการขับเคลื่อนการฟื้นฟู และการเติบโตอย่างยั่งยืนของภูมิภาค รวมทั้ง เป็นโอกาสให้พบกับภาคเอกชนสหรัฐฯ เพื่อย้ําความพร้อมของไทยในการเปลี่ยนผ่านไปสู่การฟื้นฟูเศรษฐกิจและเปิดประเทศอย่างเต็มรูปแบบ ย้ําความพร้อมของไทยในการเป็นห่วงโซ่อุปทานที่เข้มแข็งกับสหรัฐฯ ย้ําความพร้อมของไทยในการเป็นหุ้นส่วนกับภาคเอกชนสหรัฐฯ ทั้งเศรษฐกิจดิจิทัล การพัฒนาที่ยั่งยืน พลังงานสะอาด และยานยนต์ไฟฟ้า ตลอดจนเป็นโอกาสในการขับเคลื่อนการเป็นเจ้าภาพจัดการประชุมเอเปค 2022 ของไทย นําเสนอโมเดลเศรษฐกิจ BCG ซึ่งสามารถต่อเนื่องสู่การเป็นเจ้าภาพของสหรัฐฯ ในปี 2023
รัฐบาลไทย-ข่าวทำเนียบรัฐบาล-นายกฯ ยินดีสัญญาณท่องเที่ยวไทยเริ่มฟื้น หลังจีนเริ่มเปิดเที่ยวบินไทย-จีน กำชับ เตรียมมาตรการดึงดูดชาวต่างชาติ ช่วงครึ่งปีหลัง
วันอาทิตย์ที่ 26 มิถุนายน 2565
นายกฯ ยินดีสัญญาณท่องเที่ยวไทยเริ่มฟื้น หลังจีนเริ่มเปิดเที่ยวบินไทย-จีน กําชับ เตรียมมาตรการดึงดูดชาวต่างชาติ ช่วงครึ่งปีหลัง
นายกฯ ยินดีสัญญาณท่องเที่ยวไทยเริ่มฟื้น หลังจีนเริ่มเปิดเที่ยวบินไทย-จีน กําชับ เตรียมมาตรการดึงดูดชาวต่างชาติ ช่วงครึ่งปีหลัง
เมื่อวันที่ 26 มิ.ย.65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม แสดงความยินดี หลังสํานักงานการบินพลเรือนแห่งประเทศจีน เปิดให้สายการบินสัญชาติไทย สามารถทําการบินระหว่างประเทศไทยและจีน ได้แล้วเบื้องต้น 2 เที่ยวบินต่อสัปดาห์ โดยเริ่มจากเปิดให้ประชาชนในกลุ่มนักธุรกิจ นักเรียนและนักศึกษาก่อน ซึ่งขณะนี้รัฐบาลจีนได้เริ่มผ่อนคลายมาตรการเดินทางระหว่างประเทศแล้ว จึงถือเป็นสัญญาณดีในการฟื้นตัวด้านการท่องเที่ยว ซึ่งที่ผ่านมา กลุ่มนักท่องเที่ยวชาวจีนถือเป็นกลุ่มหลักที่สร้างรายได้ให้กับการท่องเที่ยวประเทศไทย จึงเชื่อว่าหลังจากนี้ทางการจีนจะเริ่มทยอยเปิดการเดินทางระหว่างประเทศมากขึ้นตามลําดับ
น.ส.ไตรศุลี กล่าวว่า นายกรัฐมนตรี ยังได้กําชับให้กระทรวงการท่องเที่ยวและกีฬา โดยการท่องเที่ยวแห่งประเทศไทย (ททท.) เตรียมความพร้อมมาตรการส่งเสริมการท่องเที่ยวในประเทศไทยช่วงครึ่งปีหลัง ตามที่คาดการณ์ว่าจะมีจํานวนนักท่องเที่ยวเพิ่มขึ้นมากหลังจากที่ไทยได้ผ่อนคลายมาตรการเดินทางเข้าประเทศ โดยยกเลิกระบบ Thailand Pass สําหรับนักท่องเที่ยวต่างชาติ ที่จะในเริ่มวันที่ 1 ก.ค. 2565 เป็นต้นไป จึงต้องเน้นย้ําเพื่อสร้างความรับรู้สําหรับชาวต่างชาติ พร้อมกับมีมาตรการเพื่อสร้างแรงจูงใจในการเดินทางมากขึ้น
น.ส.ไตรศุลี กล่าวว่า แม้ปัจจุบันสถานการณ์การติดเชื้อโควิด-19 ในประเทศไทยจะคลี่คลายลงมาก แต่รัฐบาลยังขอความร่วมมือประชาชนให้ช่วยกันป้องกันระมัดระวังการติดเชื้อ เพื่อความปลอดภัยต่อตนเองและคนรอบข้าง ที่สําคัญยังเป็นการสร้างความเชื่อมั่นของประเทศไทยต่อนักท่องเที่ยวด้วย ว่าเมื่อเดินทางมาประเทศไทยแล้ว นอกจากจะได้รับการต้อนรับและการบริการที่ดีแล้ว ยังมีความมั่นใจว่าจะได้รับความปลอดภัยจากโควิด-19 ด้วย
รัฐบาลไทย-ข่าวทำเนียบรัฐบาล-โฆษกรัฐบาลวอนอย่าตีความเกินภาพถ่ายกรณีผู้บริหาร "บิทคับ" ถ่ายรูปร่วมนายกรัฐมนตรี ไม่มีนัยสำคัญด้านการลงทุนอย่างใด ที่ผ่านมา นายกรัฐมนตรีย้ำเตือน การลงทุนทุกประเภทมีความเสี่ยง
วันศุกร์ที่ 20 พฤษภาคม 2565
โฆษกรัฐบาลวอนอย่าตีความเกินภาพถ่ายกรณีผู้บริหาร "บิทคับ" ถ่ายรูปร่วมนายกรัฐมนตรี ไม่มีนัยสําคัญด้านการลงทุนอย่างใด  ที่ผ่านมา นายกรัฐมนตรีย้ําเตือน การลงทุนทุกประเภทมีความเสี่ยง
โฆษกรัฐบาลวอนอย่าตีความเกินภาพถ่ายกรณีผู้บริหาร "บิทคับ" ถ่ายรูปร่วมนายกรัฐมนตรี ไม่มีนัยสําคัญด้านการลงทุนอย่างใด  ที่ผ่านมา นายกรัฐมนตรีย้ําเตือน การลงทุนทุกประเภทมีความเสี่ยง  ผู้ลงทุนต้องศึกษาข้อมูลให้รอบด้าน ก่อนการตัดสินใจ
วันนี้ (20 พฤษภาคม 2565) นายธนกร วังบุญคงชนะ โฆษกประจําสํานักนายกรัฐมนตี วอนอย่าตีความเกินภาพถ่ายกรณี "ท๊อป จิรายุส" ผู้บริหาร "บิทคับ" มีภาพถ่ายรูปร่วมกับพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เมื่อวันที่ 17 พฤษภาคม ที่ผ่านมา ณ ทําเนียบรัฐบาล ระหว่างเยี่ยมชมนิทรรศการการใช้ประโยชน์จากข้อมูล หรือ d-DATA ให้เป็นกลไกสําคัญในการขับเคลื่อนเศรษฐกิจและยกระดับคุณภาพชีวิตประชาชน ซึ่งผู้บริหาร "บิทคับ" ได้ร่วมนําเสนอถึงการประยุกต์ใช้เทคโนโลยีบล็อกเชน ร่วมกับ หน่วยงานด้านการใช้บิ๊กดาต้าของประเทศ
ภาพถ่ายดังกล่าว ผู้บริการ “บิทคับ” ได้มีการนํารางวัล “Prime Minister's Digital Awards 2564 ที่ทาง บริษัท บิทคับ แคปปิตอล กรุ๊ป โฮลดิ้งส์ จํากัด ได้รับใน สาขา Digital Startup of the Year แสดงถึง Startup ที่มีการวิจัยและพัฒนา หรือการประยุกต์ใช้เทคโนโลยีดิจิทัลในการพัฒนาบริการรูปแบบใหม่ และมีผลงานเป็นที่ประจักษ์ในระดับชาติ/นานาชาติ เพื่อนําเสนอแก่นายกรัฐมนตรีเท่านั้น ซึ่งไม่มีนัยสําคัญ และไม่ใช่เป็นการส่งสัญญาณด้านการลงทุนอย่างใด ที่ผ่านมา นายกรัฐมนตรี ย้ําเตือนมาตลอดว่าการลงทุนทุกประเภทมีความเสี่ยง ดังนั้น ผู้ลงทุนต้องระมัดระวัง รอบครอบ ศึกษาข้อมูลให้รอบด้าน ก่อนการตัดสินใจทุกครั้ง
นายธนกร ยังกล่าวว่า รัฐบาลมีนโยบายในการสนับสนุนการใช้เทคโนโลยีเพื่อช่วยพัฒนาระบบการเงิน เพื่อให้ผู้ใช้บริการทางการเงินมีความสะดวกและมีคุณภาพ ไทยยังเป็นประเทศแรก ๆ ที่มีกฎหมายรองรับการประกอบธุรกิจสินทรัพย์ดิจิทัล คือ พระราชกําหนดการประกอบธุรกิจสินทรัพย์ดิจิทัล พ.ศ. 2561 ที่ผ่านมา นายกรัฐมนตรียังได้เน้นย้ําการใช้เทคโนโลยีต่าง ๆ เช่น บล็อกเชน และปัญญาประดิษฐ์ ต้องให้เกิดประโยชน์สูงสุด สานต่อการดําเนินงานระหว่างภาครัฐและเอกชนในการพัฒนาประเทศและเทคโนโลยี ด้วยความร่วมมือทั้งจากคนรุ่นใหม่ และคนรุ่นเก่าด้วย //
รัฐบาลไทย-ข่าวทำเนียบรัฐบาล-ครม. เคาะแผนปฏิบัติการด้านระบบสุขภาพปฐมภูมิ ปี 64 - 75 กรอบวงเงิน 67,956 ลบ. ให้ ปชช. เข้าถึงบริการอย่างทั่วถึง สร้างสุขภาวะที่ดีอย่างยั่งยืน
วันพฤหัสบดีที่ 24 กุมภาพันธ์ 2565
ครม. เคาะแผนปฏิบัติการด้านระบบสุขภาพปฐมภูมิ ปี 64 - 75 กรอบวงเงิน 67,956 ลบ. ให้ ปชช. เข้าถึงบริการอย่างทั่วถึง สร้างสุขภาวะที่ดีอย่างยั่งยืน
.....
ที่ประชุม ครม. (22 ก.พ. 65) เห็นชอบแผนปฏิบัติการด้านระบบสุขภาพปฐมภูมิ ปี 2564 - 2575 กรอบวงเงินงบประมาณ 67,956 ล้านบาท เพื่อเป็นกรอบทิศทาง เป้าหมาย และกลไกการพัฒนาระบบสุขภาพปฐมภูมิให้มีประสิทธิภาพ เน้นการมีส่วนร่วมของทุกภาคส่วน ประกอบด้วย 5 ยุทธศาสตร์
.
ยุทธศาสตร์ที่ 1 : เพิ่มศักยภาพบริการสุขภาพปฐมภูมิทุกรูปแบบที่ขับเคลื่อนโดยแพทย์เวชศาสตร์ครอบครัวและคณะผู้ให้บริการสุขภาพปฐมภูมิให้สอดคล้องกับบริบทของพื้นที่
ยุทธศาสตร์ที่ 2 : พัฒนาและสร้างกลไกเพื่อเพิ่มประสิทธิภาพการบริหารจัดการแพทย์เวชศาสตร์ครอบครัวและคณะผู้ให้บริการสุขภาพปฐมภูมิ
ยุทธศาสตร์ที่ 3 : พัฒนาระบบสารสนเทศ การวิจัย และนวัตกรรมระบบปฐมภูมิ
ยุทธศาสตร์ที่ 4 : พัฒนากลไกและกระบวนการสร้างหลักธรรมาภิบาลในการอภิบาลระบบปฐมภูมิ
ยุทธศาสตร์ที่ 5 : เสริมสร้างองค์ความรู้และสร้างการมีส่วนร่วมของภาคเครือข่ายและชุมชน
.
ตั้งเป้าให้ไทยมีระบบและบริการสุขภาพปฐมภูมิที่มีประสิทธิภาพ ให้ประชาชนเข้าถึงบริการได้อย่างทั่วถึง เป็นธรรม มุ่งสู่การมีสุขภาวะที่ดีอย่างยั่งยืนผ่านการมีส่วนร่วมของภาคีเครือข่าย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การกู้เงินจากรัฐบาลญี่ปุ่นผ่านองค์การความร่วมมือระหว่างประเทศของญี่ปุ่น
วันพุธที่ 4 พฤษภาคม 2565
การกู้เงินจากรัฐบาลญี่ปุ่นผ่านองค์การความร่วมมือระหว่างประเทศของญี่ปุ่น
การกู้เงินจากรัฐบาลญี่ปุ่นผ่านองค์การความร่วมมือระหว่างประเทศของญี่ปุ่น (JICA) ภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564
เมื่อวันที่ 3 พฤษภาคม 2565 นายอาคม เติมพิทยาไพสิฐ รัฐมนตรีว่าการกระทรวงการคลังและ Mr. Morita Takahiro ผู้แทนจากองค์การความร่วมมือระหว่างประเทศของญี่ปุ่น (Japan International Cooperation Agency: JICA) ได้ร่วมกันลงนามในสัญญาเงินกู้สําหรับ COVID-19 Crisis Response Emergency Support Loan วงเงิน 50,000 ล้านเยน ณ กระทรวงการคลัง โดยมีรายละเอียด ดังนี้
กระทรวงการคลังได้ดําเนินการลงนามในสัญญาเงินกู้ COVID-19 Crisis Response Emergency Support Loan ของรัฐบาลญี่ปุ่นผ่าน JICA วงเงิน 50,000 ล้านเยน อัตราดอกเบี้ยร้อยละ 0.01 อายุเงินกู้ 15 ปี มีระยะเวลาปลอดเงินต้น (Grace Period) 4 ปี ซึ่งรัฐบาลญี่ปุ่นให้เงินกู้แก่ประเทศต่างๆ เพื่อใช้สําหรับแก้ไขปัญหาและบรรเทาผลกระทบจากโรคติดเชื้อไวรัสโคโรนา 2019 ซึ่งการกู้เงินดังกล่าวเป็นการดําเนินการภายใต้พระราชกําหนดให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคมจากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564 (พ.ร.ก. โควิด เพิ่มเติม พ.ศ. 2564) โดยการลงนามในสัญญาเงินกู้ดังกล่าวเป็นการดําเนินงานต่อเนื่องจากการลงนามในหนังสือแลกเปลี่ยนว่าด้วยความร่วมมือทางการเงินระหว่างรัฐบาลไทยและรัฐบาลญี่ปุ่น (Exchange of Notes) และเอกสารที่เกี่ยวข้อง ระหว่างนายอาคม เติมพิทยาไพสิฐ รัฐมนตรีว่าการกระทรวงการคลังและ Mr. Kazuya Nashida เอกอัครราชทูตญี่ปุ่นประจําประเทศไทย เมื่อวันที่ 2 พฤษภาคม 2565 ณ ตึกสันติไมตรี ทําเนียบรัฐบาล
การกู้เงินครั้งนี้จะก่อให้เกิดประโยชน์กับประเทศในหลากหลายมิติซึ่งเป็นไปตามวัตถุประสงค์ของ พ.ร.ก. โควิด เพิ่มเติม พ.ศ. 2564 เพื่อใช้สนับสนุนด้านการแพทย์และสาธารณสุขในการป้องกันและรักษาผู้ได้รับผลกระทบจากโรคติดเชื้อไวรัสโคโรนา 2019 การเยียวยาและบรรเทาความเดือดร้อนของประชาชน การรักษาระดับการจ้างงานจากผลกระทบของโรคติดเชื้อไวรัสโคโรนา 2019 นอกจากนี้ การกู้เงินจากรัฐบาลญี่ปุ่นในครั้งนี้จะช่วยลดการแย่งชิงทรัพยากรจากตลาดการเงินในประเทศ (Crowding Out) และเป็นการเพิ่มแหล่งเงินทุนระยะยาวที่มีต้นทุนต่ําเพื่อช่วยประหยัดภาระดอกเบี้ยของรัฐบาล รวมทั้งยังเป็นการเสริมสร้างสัมพันธ์และความร่วมมือระหว่างประเทศไทยและประเทศญี่ปุ่นที่มีมาอย่างยาวนาน ซึ่งเงินกู้ดังกล่าวจะเป็นหนึ่งในปัจจัยสําคัญในการช่วยฟื้นฟูเศรษฐกิจของประเทศให้กลับมาขยายตัวอยู่ในระดับเดียวกับช่วงก่อนเกิดการแพร่ระบาดของโรคติดเชื้อไวรัสโคโรนา 2019
สํานักนโยบายและแผน สํานักงานบริหารหนี้สาธารณะ
โทร. 0 2265 8050 ต่อ 5503 5513
รัฐบาลไทย-ข่าวทำเนียบรัฐบาล-Govt to implement measures to alleviate educational burden of students, parents, and teachers
วันอังคารที่ 17 สิงหาคม 2564
Govt to implement measures to alleviate educational burden of students, parents, and teachers
Govt to implement measures to alleviate educational burden of students, parents, and teachers
August 16, 2021, at 0900hrs, at PMOC Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over thevirtualpress conferenceon “Standpoint on Educational Burden Alleviation” under the COVID-19 situation. Attendingthe press conferencefrom Ratchawallop Building, Ministry of Educationwere Minister of EducationTrinuch Thienthongand executives of theministry.Government Spokesperson Anucha Burapachaisri disclosed gist as follows:
Ministry of Education strives to relieve the burden of both students, parents, and teachers during the COVID-19 crisis,and has implemented 3 relief measures as follows:
1.Provision of 2,000-Baht subsidy to students of all affiliations(approx. 11 millionstudents) for the total budget of 22 billion Baht. The subsidy will be given on August 31 or by early September
2.Free internet for e-learning:Ministry of Digital Economy and Societywill providefreebroadband internet,worth 600 million Baht,for online learningto approx. 3.6 million students nationwide during August 15 - October 15, 2021(2 months).There are two options for free internet privilege: 1) internet package top-uptoamobile phone numberthestudent uses for online learning (eitherprepaidorpost-paid)plus additional 2GB of internet; and 2)home internet subsidy through deduction of 79 Baht/month (VAT excluded) from the monthlyinternetbill.
3.Reduction of workload for both teachers and students:The number of class reports and projects, as well as criteria for teacher performance assessment,are to be reducedto only necessary.Teachers and students are encouraged to take on otherformsof learning than online learning via computer or smartphone.
The Prime Minister instructed Ministry of Education, Ministry of Digital Economy and Society, and other concerned agencies tomake use of technology and digital indevelopingeducational models that are relevant with the New Normal. Teachers, students, and parents should be able tolearn together andsupport one anotherunder the active learningstrategy. He also thanked all concerned sectors and agencies to come up with measures to alleviate educational burden of students, parents, and teachers in the COVID-19 crisis.
รัฐบาลไทย-ข่าวทำเนียบรัฐบาล-“อนุทิน” วางศิลาฤกษ์ อาคารผู้ป่วยใน 10 ชั้น โรงพยาบาลบึงกาฬ
วันศุกร์ที่ 5 พฤศจิกายน 2564
“อนุทิน” วางศิลาฤกษ์ อาคารผู้ป่วยใน 10 ชั้น โรงพยาบาลบึงกาฬ
รองนายกรัฐมนตรีและรัฐมนตรีว่าการกระทรวงสาธารณสุข วางศิลาฤกษ์อาคารผู้ป่วยใน 10 ชั้น  โรงพยาบาลบึงกาฬ ขยายบริการรองรับผู้ป่วยในจังหวัดบึงกาฬ จังหวัดใกล้เคียง และประเทศเพื่อนบ้าน พร้อมย้ําเร่งฉีดวัคซีนให้ครอบคลุม 100% เพื่อกลับไปสู่ภาวะปกติโดยเร็ว
วันนี้ (5 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย พระอาจารย์ปรีดา ฉนฺทกโร เจ้าสํานักวัดป่าดานวิเวก หรือวัดดงศรีชมภู และคณะผู้บริหาร เป็นประธานพิธีวางศิลาฤกษ์อาคารผู้ป่วยใน 10 ชั้น “ฐิตธัมโม เมตตา” โรงพยาบาลบึงกาฬ อําเภอเมือง จังหวัดบึงกาฬ และให้สัมภาษณ์ว่า กระทรวงสาธารณสุขให้ความสําคัญในการพัฒนางานด้านสาธารณสุขทุกมิติ เพื่อให้บริการดูแลประชาชนได้อย่างมีประสิทธิภาพ โดยโรงพยาบาลบึงกาฬเป็นโรงพยาบาลขนาด 297 เตียง ให้บริการผู้ป่วยนอกเฉลี่ย 840 คนต่อวัน ผู้ป่วยใน 237 คนต่อวัน โรคที่พบส่วนใหญ่ในผู้ป่วยใน ได้แก่ ภาวะปอดอักเสบ กระเพาะและลําไส้อักเสบ ไส้ติ่งอักเสบเฉียบพลัน การบาดเจ็บที่ศีรษะ และกระดูกแขนหัก ซึ่งนอกจากประชาชนในพื้นที่แล้ว โรงพยาบาลยังให้บริการดูแลรักษาประชาชนในจังหวัดใกล้เคียง และเพื่อนบ้านจากประเทศสาธารณรัฐประชาธิปไตยประชาชนลาวด้วย จึงต้องมีการขยายหน่วยบริการให้เพียงพอกับจํานวนผู้รับบริการที่เพิ่มมากขึ้นเพื่ออํานวยความสะดวกให้กับผู้มารับบริการและลดความแออัด โดยอาคารผู้ป่วยใน 10 ชั้น ประกอบด้วยหอผู้ป่วยทั่วไป 7 ชั้น หอผู้ป่วยพิเศษ 2 ชั้น และหอผู้ป่วยสําหรับพระสงฆ์ 1 ชั้น ได้รับเมตตาจาก หลวงปู่ปรีดา ฉนฺทกโร บริจาคเงินในการก่อสร้าง พร้อมสนับสนุนครุภัณฑ์ทางการแพทย์มูลค่ากว่า 300 ล้านบาท
นายอนุทิน กล่าวต่อว่า จังหวัดบึงกาฬมีการค้าขายเชื่อมโยงกับประเทศเพื่อนบ้าน และเป็นจังหวัดที่มีแหล่งท่องเที่ยวสวยงาม ได้รับรายงานความคืบหน้าการฉีดวัคซีนป้องกันโควิด 19 ของจังหวัดบึงกาฬ ว่าขณะนี้ฉีดเข็มที่ 1 ร้อยละ 37.72 เข็มที่ 2 ร้อยละ 27.76 เข็มที่ 3 ร้อยละ 0.88 คาดเดือนพฤศจิกายน สามารถฉีดได้ครอบคลุมกว่า ร้อยละ 70 ทั้งนี้ ขอให้ช่วยกันรณรงค์ชวนบุคคลในครอบครัว เพื่อน และบุคคลใกล้ชิด เข้ารับการฉีดวัคซีนป้องกันโควิด 19 ให้ได้ 100% เพื่อเป็นการสร้างความปลอดภัย และสร้างความเชื่อมั่นให้กับประชาชนและนักท่องเที่ยว รวมถึงช่วยเสริมความเข้มแข็งทางเศรษฐกิจและคุณภาพชีวิตของประชาชนชาวบึงกาฬด้วย
******************************5 พฤศจิกายน 2564
รัฐบาลไทย-ข่าวทำเนียบรัฐบาล-ก.อุต ร่วมกับ SCG ลงพื้นที่ จ.ลำปาง เยี่ยมชมชุมชนต้นแบบการบริหารจัดการน้ำ "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
วันพฤหัสบดีที่ 24 มีนาคม 2565
ก.อุต ร่วมกับ SCG ลงพื้นที่ จ.ลําปาง เยี่ยมชมชุมชนต้นแบบการบริหารจัดการน้ํา "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
ก.อุต ร่วมกับ SCG ลงพื้นที่ จ.ลําปาง เยี่ยมชมชุมชนต้นแบบการบริหารจัดการน้ํา "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
ก.อุต ร่วมกับ SCG ลงพื้นที่ จ.ลําปาง เยี่ยมชมชุมชนต้นแบบการบริหารจัดการน้ํา "สระพวง"บ้านสระแพะใต้ เร่งเตรียมความพร้อมสู่การเป็นหมู่บ้าน CIV
ลําปาง : วันที่ 22 มีนาคม 2565 เวลา 10.30 น. นางวรวรรณ ชิตอรุณ รองปลัดกระทรวงอุตสาหกรรม นําคณะลงพื้นที่พัฒนาและผลักดันแผนของกระทรวงอุตสาหกรรมและบูรณาการนโยบายเชิงพื้นที่ระหว่างส่วนกลางและส่วนภูมิภาค โดยได้ลงพื้นที่ชุมชนต้นแบบการบริหารจัดการน้ํา "สระพวง" บ้านสาแพะใต้ ตําบลบ้านสา อําเภอแจ้ห่ม จังหวัดลําปาง ซึ่งชุมชนได้ร่วมกันสืบสานและต่อยอดพระราชปณิธาน “น้ําคือชีวิต” จัดการน้ําทําระบบสระพวง โดยได้รับการสนับสนุนจาก SCG ด้วยการนําน้ําที่มากเกินไปในฤดูฝนเข้ามาเก็บไว้ในสระ เมื่อเต็มสระแรกก็จะส่งมาเก็บที่สระตัวล่างลงมาตามลําดับ เป็นการเก็บน้ําใช้ในฤดูแล้ง เพื่อทําการเกษตร ผลิตเมล็ดพันธุ์พืชผลไม้ และพืชผักสวนครัวเพื่อบริโภค – จําหน่าย ทําให้ชุมชนเกิดรายได้ที่ต่อเนื่องและมั่นคงยั่งยืน พร้อมเตรียมความพร้อมการเป็นหมู่บ้านอุตสาหกรรมสร้างสรรค์ในอนาคต โดยมีนายสมชาย หาญหิรัญ สมาชิกวุฒิสภา คณะผู้บริหาร และเจ้าหน้าที่กระทรวงอุตสาหกรรม ร่วมลงพื้นที่